
Text rozhodnutia
Súd: Krajský súd Košice Spisová značka: 10Sp/2/2014 Identifikačné číslo súdneho spisu: 7014201367 Dátum vydania rozhodnutia: 17. 02. 2015 Meno a priezvisko sudcu, VSÚ: JUDr. Pavol Tkáč ECLI: ECLI:SK:KSKE:2015:7014201367.3
Opravné uznesenie Krajský súd v Košiciach v právnej veci navrhovateľky POHOTOVOSŤ, s.r.o., Pribinova č. 25, Bratislava, proti odporcovi Okresnému úradu Michalovce, katastrálnemu odboru, S. Chalupku č. 18, za účasti E. Y., L. Y. P. Č.. XX, o preskúmanie rozhodnutia odporcu č. V 3224/2013-Zm-El zo dňa 06.11.2013 takto
r o z h o d o l :
O p r a v u j e rozsudok Krajského súdu v Košiciach zo dňa 12.01.2015 č.k. 10So/2/2014-22 tak, že: - v úvodnej časti rozsudku namiesto nesprávne uvedeného krstného mena účastníčky konania : „Java“ správne krstné meno účastníčky konania je : „Jana“, - namiesto nesprávneho číselného označenia rozhodnutia odporcu : „č. V 3326/2013 - Zm-El“ správne číselné označenie rozhodnutia odporcu je : „č. V 3224/2013- Zm-El“ a - vo výroku rozsudku namiesto nesprávneho číselného označenia rozhodnutia odporcu : „č. V 3226/2013 - Zm-El“ správne číselné označenie rozhodnutia odporcu je : „č. V 3224/2013- Zm-El“
o d ô v o d n e n i e :
Krajský súd v Košiciach vydal dňa 12.01.2015 rozsudok č.k. 10SP/2/2014-22, pričom došlo k zrejmej chybe v písaní, keď v úvodnej časti rozsudku bolo uvedené nesprávne krstné meno účastníčky konania: „Java“, a nesprávne číselné označenie rozhodnutia odporcu č.: „V 3326/2013-Zm-El“ a vo výroku rozsudku bolo uvedené nesprávne číselné označenie rozhodnutia odporcu: „V 3226/2013-Zm-El“.
Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť.
V rovnopise rozsudku došlo k uvedeniu zrejmej nesprávnosti, a to tak v označení krstného mena účastníčky konania ako aj v číselnom označení rozhodnutia odporcu, preto súd postupom podľa § 164 O.s.p. vykonal opravu spôsobom, ktorý je uvedený vo výroku tohto uznesenia.
Poučenie:
Proti tomuto uzneseniu je prípustné odvolanie do 15 dní odo dňa jeho doručenia na Najvyšší súd SR v Bratislave prostredníctvom Krajského súdu v Košiciach, a to písomne v dvoch vyhotoveniach.
V odvolaní sa má popri všeobecných náležitostiach (§ 42 ods.3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

